Haukur Hilmarsson er talinn hafa fallið í Afrin-héraði í Sýrlandi þar sem hann barðist við hlið Kúrda . Mynd / Úr safni Nurhaks Eva Hauksdóttir , móðir Hauks Hilmarssonar sem talið er að hafi fallið í átökum í Sýrlandi þar sem hann barðist við hlið Kúrda gegn vígasveitum íslamska ríkisins , segir tölvu Hauks vera komna til Evrópu og gerir ráð fyrir því að tölvan komi hingað til lands á næstunni . Þetta kemur fram á vefsíðu Evu . Eva þakkar Ögmundi Jónassyni , fyrrverandi alþingismanni og ráðherra , sérstaklega fyrir hans þátt í að koma tölvunni til Evrópu . „ Fyrir utan fólk sem ég þekki persónulega var einn stjórnmálamaður sem strax hafði beint samband við mig og bauð fram aðstoð . Það var Ögmundur Jónasson , “ skrifar Eva . Hún segist oft hafa verið óánægð með Ögmund og látið hann heyra það en það virðist ekki hafa haft áhrif á hann . „ Takk Ögmundur , innilega . “ Eva segist þá vona að hægt verði að endurheimta gögn úr tölvunni en segist þó hóflega bjartsýn á að það sé mögulegt . „ Kannski er þar eitthvað að finna sem varpar frekara ljósi á það sem Haukur var að hugsa og gera í Sýrlandi og þetta ár sem hann var að undirbúa för sína þangað . “ Eva segist óviss um hvort maður jafni sig nokkurn tíma á ástvinamissi og hvort hann hætti að vera sár . Hún segist ekki finna til neinnar löngunar nema þá til að skoða tölvu Hauks . „ Finna kannski dagbókarfærslur , kannski skrýtnar hugrenningar eða einhver þessara kvæða sem ég kann ekki nema að hluta . Kannski eitt ljóð enn . “ Aðgerðarhópurinn Hvar er Haukur ? dró tyrkneska fánann að húni Stjórnarráðsins í dag til þess að minna á enginn sönnun sé fyrir því að Haukur Hilmarsson hafi látist í Sýrlandi . Karlmaður var handtekinn í aðgerðunum Athugið .